stanford-oval/wikipedia huggingface dataset:
Kunnas (Lahti)
Kaupungin palvelut > Kunnaksen peruskoulu

Kunnaksessa Ahtialantien varrella lähellä Nastolan entistä rajaa sijaitsee alakoulu, jossa on luokat 1-6. Koulussa on 250 oppilasta. Koulu yhdistyi vuoden 2021 syyslukukauden alussa Myllypohjan koulun kanssa Alasenjärven peruskouluksi.
Koulussa on tarjolla kolmannella luokalla alkavana A2-kielenä espanja, saksa ja kiina. Espanjan ja saksankieli toteutetaan yhteistyössä Myllypohjan koulun kanssa. Kiinaa opetetaan kaikille lahtelaisille opiskelijoille etäyhteyden kautta. 2021 alkaen neljännen luokan oppilaat voivat valita englannin A2-kieleksi, mikäli he aloittavat kolmannella luokalla toisen kielen.
Koulurakennuksessa on sisäilmaoireita. Osa koululaisista opiskelee parakkirakennuksissa koulun pihalla. Koulurakennusta on korjattu sekä vuonna 2015 että kesällä 2018. Korjausten tavoitteena oli lykätä peruskorjauksen tarvetta, mutta korjaukset eivät auttaneet.
Koulussa on toiminut vanhempainyhdistys. Se järjesti vuonna 2018 lakon koulun huonon sisäilman vuoksi, jossa sen tavoitteena oli vauhdittaa uusien parakkien hankkimista koululle tai korvaavien tilojen löytymistä.
Harrastemahdollisuudet > Koululaisten kerhotoiminta

Kunnaksen peruskoululla on toiminut ilmainen 1-3. -luokkalaisille tarkoitettu JuniorPelicansin pihapelikerho.
Wellamo-opisto on järjestänyt 1.4. -luokkalaisille ilmaista puuha- ja askartelukerhoa Ahtialan koululla. Kerhossa piirrellään, maalaillaan ja rakennellaan kuvataiteellisia teoksia. Se järjestetään osana Suomen Harrastamisen malli -ohjelmaa.
Harrastemahdollisuudet > Leikkipuisto ja urheilumahdollisuudet

Alueella on leikkipuisto sekä aidattu hiekkakenttä urheilun harrastamista varten. Aluetta ympäröivät entisen Nastolan puolella olevat metsiä käytetään ulkoiluun. Koulun pihalla on ollut jäädytetty luistelurata talvisin.
Harrastemahdollisuudet > Sydänkankaan ja Kehräkankaan omakotiyhdistys

Kaupunginosassa toimii asukkaiden perustama Sydänkankaan Omakotiyhdistys Ry. Se on järjestänyt 2010-luvulla muun muassa maksuttoman elokuvanäytöksen Kino Iiriksessä, kylpylämatkan Tamperelle ja peräkonttikirppiksen Ahtialan koululla. Järjestön jäsenmaksu 2010-luvulla oli 10 euroa.
Sydänkankaan luonnonsuojelualue

Kunnaksessa sijaitsee sydänkankaan luonnonsuojelualue. Alueelta löydettiin merkittävä kangasvuokkoesiintymä, jonka vuoksi alue rauhoitettiin vuonna 1980. Kangasvuokko viihtyy valoisilla karuilla mäntykankailla. Suomessa sitä esiintyy lähinnä salpausselillä ja niiden välisillä harjuilla.
Alueella kasvaa tasaista puolukkatyypin kangasmaata. Se sijaitsee harjualueella, jolle tyypillistä on kallioperän murroslinjat ja mannerjään sulavesivirtojen lajittelemat maa-ainekset. Alueelle pääsee kävellen ja linja-autolla. Alue on rajattu riukuaidalla.
Vaalien tulos

Suomen Sosialidemokraattinen Puolue oli alueella ylivoimaisesti suosituin puolue vuoden 2021 kuntavaaleissa. SDP sai alueella 27% kannatuksen. Toiseksi eniten ääniä keräsi Kokoomus 19% kannatuksella. Alueella ääniä saivat myös Perussuomalaiset (16%), Pro Lahti -yhteislista (11%), sekä Kristillisdemokraatit, Keskusta, Vihreät ja Vasemmistoliitto saivat kukin noin 6% äänistä.
Aiheesta muualla

Sydänkankaan Luonnonsuojelualue
Sydänkankaan ja Kehräkankaan omakotiyhdistys ry Facebook-ryhmä
Lentopallon miesten Euroopan-mestaruuskilpailut 1983

Lentopallon miesten Euroopan-mestaruuskilpailut 1983 pelattiin Saksan demokraattisessa tasavallassa 17.– 25. syyskuuta 1983. Pelipaikkakuntina olivat Itä-Berliini, Suhl ja Erfurt. Mukana oli 12 joukkuetta. Joukkueet pelasivat kolmessa alkulohkossa, joista jokaisesta kaksi parasta pääsi ylempään loppusarjaan ratkaisemaan sijoja 1–6 ja kaksi viimeistä jatkoivat alemmassa loppusarjassa. Mestaruuden voitti Neuvostoliitto, hopeaa sai Puola ja pronssille sijoittui Bulgaria.
Lopulliset sijoitukset

| Sija | Joukkue |
| --- | --- |
1.:  Neuvostoliitto
2.:  Puola
3.:  Bulgaria
4.:  Italia
5.:  Tšekkoslovakia
6.:  Itä-Saksa
7.:  Suomi
8.:  Romania
9.:  Kreikka
10.:  Alankomaat
11.:  Unkari
12.:  Ranska
Lauri Haikola

Lauri Haikola
Lauri Robert Haikola (2. syyskuuta 1917 Sievi – 21. tammikuuta 1987 Helsinki) oli suomalainen luterilainen pappi, teologian tohtori ja professori, jota arvostetaan kansainvälisesti merkittävänä Luther-tutkijana.
Haikola pääsi ylioppilaaksi Ylivieskassa sijaitsevasta Raudaskylän lukiosta 1937 ja ryhtyi opiskelemaan teologiaa. Hän osallistui talvisotaan 1939–1940 ja haavoittui menettäen toisen jalkansa. Haikola vihittiin papiksi vuonna 1944.
Haikola jatkoi opintojaan Ruotsissa. Hän suoritti teologian lisensiaatin tutkinnon vuonna 1947 ja väitteli teologian tohtoriksi Lundin yliopistossa vuonna 1952. Hän toimi Lundin yliopistossa 1948–1956 opettajana, dosenttina ja vt. professorina opetusalueinaan dogmatiikka, etiikka ja kirkkojen tunnustuksia tutkiva symboliikka. Uppsalan yliopistossa hän toimi teologisen etiikan ja uskonnonfilosofian dosenttina 1955–1959 sekä vt. professorina 1957. Haikola siirtyi Helsingin yliopistoon vuonna 1959 saadessaan teologisen etiikan ja uskonnonfilosofian professuurin, jota hän hoiti eläkkeelle siirtymiseensä asti vuoteen 1978.
Haikolan keskeinen tutkimusala oli Lutherin ja myöhäisemmän luterilaisuuden välinen opillinen suhde.
LibreCAD

| LibreCAD |
| --- | --- |
 LibreCAD 2.0.0beta
Kehityshistoria
Vakaa versio:  2.2.0.2 (29. heinäkuuta 2023)
Tiedot
Alusta:  Linux, macOS, Windows
Ohjelmointikielet:  C++
Lisenssi:  GPLv2
Aiheesta muualla
Verkkosivusto
Versiohallinta
LibreCAD on avoimen lähdekoodin ohjelmisto tietokoneavusteiseen suunnitteluun. Ohjelma on saatavilla Linuxille, macOS:lle ja Windowsille.
Historia

Ohjelmisto alkoi projektina CAM-ominaisuuksien lisäämisestä QCadin yhteisöversioon. QCad CE oli tehty vanhentuneella versiolla Qt:sta (Qt3), joka piti siirtää uudemmalle versiolle (Qt4). Tästä seurasi CADuntu-projekti, joka kesti muutaman kuukauden ennen uudelleen nimeämistä LibreCADiksi. LibreCAD 2.2.0-sarja käyttää Qt5-versiota.
Ominaisuudet

LibreCAD tukee kaksiulotteista CAD-suunnittelua ja tukee DXF, LFF, CXF sekä JWW-muotoja.
Ladislav Ščurko

| Ladislav Ščurko> Henkilötiedot |
| --- | --- |
Syntynyt: 4. huhtikuuta 1986 (ikä 38) Gelnica, Tšekkoslovakia
Kansalaisuus:   Slovakia
Jääkiekkoilija
Lempinimi:  Ščuro
Pelipaikka:  keskushyökkääjä
Maila:  vasen
Pituus:  186 cm
Paino:  93 kg
Seura
Seura:  HC Detva
Sarja:  Tipsport Liga
Pelaajaura
Pääsarjaura:  2007–2009, 2017–
Seurat:  HK Spišská Nová Ves (Slovakia II) Seattle Thunderbirds (WHL) Tri-City Americans (WHL) HC Košice (SloEL) HK VTJ  Trebišov (Slovakia II) HC 46 Bardejov (Slovakia II) HK Michalovce (Slovakia II)
NHL-varaus:  170. varaus, 2004 Philadelphia Flyers
| Mitalit> Maa:   Slovakia.Miesten jääkiekko.Alle 18-v. MM-kilpailut  | Mitalit> Maa:   Slovakia.Miesten jääkiekko.Alle 18-v. MM-kilpailut  | Mitalit> Maa:   Slovakia.Miesten jääkiekko.Alle 18-v. MM-kilpailut  | Maa:   Slovakia> Miesten jääkiekko. |
| --- | --- | --- | --- |
|  Hopeaa | Jaroslavl 2003 | jääkiekko |  |
Ladislav Ščurko (s. 4. huhtikuuta 1986 Gelnica, Tšekkoslovakia) on slovakialainen jääkiekkoilija, jonka ura keskeytyi vankeustuomioon hänen murhattuaan jääkiekkotuomari Marek Liptajin huhtikuussa 2009.
Pelaajaura

Ščurko oli kotikaupunkinsa joukkueen HK Spišská Nová Vesin kasvatti. Hän pelasi joukkueessa ensimmäiset miesten pelinsä kaudella 2003–2004 Slovakian toiseksi korkeimmalla sarjatasolla. Kesällä 2004 Philadelphia Flyers varasi Ščurkon kuudennella kierroksella. Hän siirtyi seuraavaksi kaudeksi WHL-joukkue Seattle Thunderbirdsin riveihin. Ščurko pelasi WHL:ssä kaikkiaan kolme kautta, joista kolmas kausi 2006–2007 kului Tri-City Americansin riveissä.
Kaudeksi 2007–2008 Ščurko palasi kotimaahansa ja siirtyi pelaamaan Slovakian Extraliigaa HC Košicen riveihin. Hän pelasi siellä ensimmäisestä kaudestaan myös osan toiseksi korkeimmalla sarjatasolla HK VTJ  Trebišovin riveissä. Ščurko voitti toisella kaudellaan Slovakian mestaruuden keväällä 2009.
Maajoukkue

Ščurko pelasi alle 18-vuotiaiden MM-kilpailuissa vuosina 2003 ja 2004. Vuonna 2003 hän voitti hopeaa. Alle 20-vuotiaiden MM-kilpailuissa Ščurko pelasi vuosina 2005 ja 2006.
Jääkiekkotuomarin murha

Ščurko pidätettiin huhtikuussa 2009 epäiltynä 26-vuotiaan jääkiekkotuomari Marek Liptajin murhasta. Hän tunnusti puukottaneensa Liptajia 14 kertaa tammikuussa 2008. Liptajin ruumis löydettiin joulukuussa 2008 haudattuna Tatran vuoristoseudulta.
Jääkiekkotuomarin murha > Vapaalla jalalla

Oikeusprosessin pitkittymisen takia Ščurko päästettiin vapaalle jalalle 8. marraskuuta 2011. Hän palasi kilpajääkiekon pariin 3. joulukuuta 2011 Slovakian 3. liigassa pelaavassa juniorivuosiensa seurassa HK Slovan Gelnicassa. Heinäkuussa 2012 Scurko tuomittiin murhasta kahdeksaksi vuodeksi vankilaan.  Hän pääsi kuitenkin ehdonalaiseen jo vuonna 2015 ja palasi vuoden 2017 syksyllä pelaamaan maansa pääsarjassa nousijajoukkue HC Detvassa. Vuodet 2015–2017 hän pelasi alemmissa sarjoissa.
Kylie Ireland

| Kylie Ireland |
| --- | --- |

Henkilötiedot
Koko nimi:  Kerry Lynn Evans
Syntynyt: 26. toukokuuta 1970 (ikä 54)
Pornonäyttelijä
Seksuaalinen suuntaus:  Biseksuaali
Pituus:  165 cm
Paino:  59 kg
Aiheesta muualla
Kotisivut
IMDb
Kylie Ireland blondina vuonna 1994.
Kylie Ireland (s. 26. toukokuuta 1970 Longmont, Colorado) on yhdysvaltalainen pornonäyttelijä. Elokuvatyön ohella hän on emännöinyt televisio- ja radio-ohjelmia sekä toiminut Penthousen mallina. Hän on saanut lukuisia aikuisviihdealan palkintoja.
Elämä ja ura

Kylie Ireland syntyi Denverin pohjoispuolella sijaitsevassa Longmontin kaupungissa, josta muutti teini-iässä Kalifornian San Diegoon. College-opintojen myötä hän palasi Coloradoon ja toimi ohessa striptease-esiintyjänä Fort Collinsissa. Muuan hänen varhaisimmista naispuolisista rakkauksistaan oli tuleva aikuisviihdetaiteilija Juli Ashton. Taiteilijanimensä, Kylie Irelandin, hän kehitti australialaisen pop-laulajan Kylie Minoguen inspiroimana. Nimen jälkimmäinen osa viittaa hänen irlantilaisiin sukujuuriinsa. Kylie Ireland vaalensi hiuksensa ja häneen asennettiin rintaimplantit vuonna 1992.
Kylie Ireland aloitti pornonäyttelijän uransa vuonna 1994. Lisäksi hän työskenteli striptease-tanssijana. Irelandin ensimmäinen sopimuskumppani aikuisviihteen toimialalla oli Sin City Entertainment. Sopimus päättyi juridisiin erimielisyyksiin. Seuraavan sopimuksensa Ireland solmi VCA Pictures -yhtiön kanssa; viisivuotinen sopimus päättyi vuonna 2000, jonka jälkeen hän ryhtyi freelanceriksi. Vuonna 1996 Ireland palautti hiustensa värin alkuperäisen punaiseksi.
Kylie Irelandin ensimmäinen ohjaustyö oli The Whore Next Door (2004). Hän myös näytteli elokuvassa ja teoksen avulla hän pyrki rikkomaan itseensä iskostetun naapurin tytön imagon. Kyseisen elokuvan jälkeen hän näytteli aiempaa rohkeammissa kohtauksissa.
Huhtikuussa 2006 Kylie Ireland perusti aikuisviihdetuotantoyhtiön SlutWerkz. Yhtiö tuottaa niin kutsuttua gonzo-pornografiaa naisten ohjaamana ja näyttelemänä.
Kylie Ireland on biseksuaali ja suostuu näyttelemään ainoastaan toisten biseksuaalien naisten kanssa. Hänen ensimmäinen avioliittonsa kesti kymmenen vuotta. Kylie Ireland seurusteli Eli Crossin kanssa kuutisen vuotta; vuonna 2010 hän avioitui englantilaisen yökerhon johtaja Andy Appletonin kanssa.
Valikoitu filmografia

Bad Wives 2 (2002)
My Plaything … Kylie Ireland (2002)
Layout (2006)
Corruption (2006)
Seasoned Players 4 (2007)
Upload (2007)
Women Seeking Women 33 & 39 (2007–2008)
The 8th Day (2009)
Girlvana 5 (2009)
Palkintoja

1993 - Cutty Sark Dance Performer of the Year
1995 - AVN Awards - Best New Starlet (paras tulokas)
1995 - F.O.X.E. Awards - Vixen
1996 - F.O.X.E. Awards - Fan Favorite (ihailijoiden suosikki)
2002 - Rocky Mtn Oyster Hall of Fame
2004 - KSEX Radio - Best Radio Voice (paras radioääni)
2005 - AVN Awards - Hall of Fame
2005 - KSEX Radio - Best Insight into the Adult Business (vuoden porno-oivallus)
2006 - XRCO Awards - Hall of Fame
2006 - Adam Film World Guide - Most Outrageous Series; Twisted as Fuck (hurjin elokuvasarja, ohjaaja/esiintyjä)
2006 - Adam Film World Guide - Best Movie; Corruption (paras elokuva, tuottaja)
2006 - CAVR Awards - Scene of the Year (Corruption) (vuoden kohtaus)
2006 - Beverly Hills Outlook Film Producer of the Year; Corruption (tuottaja)
2006 - Beverly Hills Outlook Performance Artist of the Year; Corruption (esiintyjä)
2007 - AVN Awards - Best Feature; Corruption (paras kokoillan elokuva, tuottaja)
2007 - NightMoves - Triple Play Award (tanssi/esiintyminen/ohjaaminen)
2007 - NightMoves - Best Feature Production/Fan's Choice; Corruption (paras tuotanto / ihailijoiden valinta)
2008 - XRCO Awards - MILF of the Year
2008 - AVN Awards - Best Supporting Actress (paras naissivuosa) - Layout
2008 - AVN Awards - Best Oral Scene (paras oraalikohtaus) - Layout
2008 - AVN Awards - Best DVD extras - Upload (parhaat DVD-lisät, tuottaja)
2008 - AVN Awards - Best Feature - Upload (paras elokuva, tuottaja/lavastaja)
2008 - AVN Awards - Best Supporting Actress (paras naissivuosa) - Layout
2008 - AVN Awards - Best Oral Scene (paras oraalikohtaus) - Layout
2009 - Nightmoves Best All Girl Release/Editor's Choice - Violation of Kylie Ireland
2010 - Legends of Erotica Hall of Fame ("eroottisen Hall of Famen legendat")
2010 - AVN Awards - Best Feature; The 8th Day (paras elokuva, tuottaja/lavastaja)
Aiheesta muualla

Viralliset nettisivut
Kylie Irelandin haastatteluja
Kylie Irelandin haastattelu
Kylie Irelandin haastattelu (Arkistoitu – Internet Archive)
Kylie Irelandin haastattelu 2004
Kylie Irelandin blogi
Biografia LukeIsBack.com -sivustolla
Lihaliemi

Lihaliemi (luuliemi) on luista pitkään haudutettua lientä, jota on käytettyä perinteisesti kastikkeiden ja keittojen raaka-aineena sekä lämpimänä juomana. Lihaliemi voi sisältää esimerkiksi kollageenia sekä glukosamiinia. Lisäksi liemi sulaa helposti ja siinä on antioksidantteja. Lihaliemi voi sisältää myös nivelrustojen ylläpitoon tarvittavaa glukosamiinia, kaliumia, fosforia ja magnesiumia.[lähde? ] Myös riistan perkauksesta jääneitä tähteitä, kuten luita ja sisäelimiä voidaan hyödyntää liemen valmistuksessa.
Lihaliemituotteet

Suomalaisessa keittiössä lihaliemenä käytetään usein lientä, joka saadaan sulattamalla liemikuutio kuumaan veteen. Niiden sijaan suositellaan kuitenkin monissa lähteissä fondeja mm. liemikuutioiden korkean suolapitoisuuden vuoksi.
Lauri Halonen (yleisurheilija)

Lauri Arthur Halonen (24. maaliskuuta 1894 Vaasa – 27. toukokuuta 1961 Helsinki) oli suomalainen kestävyysjuoksija. Hän edusti Suomea vuoden 1924 kesäolympialaisissa Pariisissa, sijoittuen maratonilla neljänneksi ajalla 2.49.47. Seuratasolla Halonen edusti HKV:tä.
Liga 1 (Indonesia)

| Liga 1 |
| --- | --- |
Laji:  Jalkapallo
Maa(t):   Indonesia
Perustettu:  2008
Joukkueita:  18
Eniten mestaruuksia:  Persipura Jayapura (4)
Sarjataso:  Korkein
Alempi taso:  Liga 2
TV:  Indosiar
Sivusto:  http://www.ligaindonesiabaru.com
Liga 1, tai sponsorointisyista Gojek Traveloka Liga 1, on Indonesian jalkapallon korkein sarjataso. Aiemmin sarja tunnettiin nimellä Indonesian Superliiga. Liiga perustettiin vuonna 2008, jolloin se korvasi Liga Indonesian. Sarjan voittaja selviytyy AFC:n Mestarien Liigan karsintoihin ja kolme viimeistä putoavat sarjatasoa alemmas. Menestyinein seura on Persipura Jayapura, joka on voittanut sarjan neljä kertaa.
Joukkueet kaudella 2017

Sarjassa pelaa 18 joukkuetta, joista suurin osa Jaavalta.
Joukkueiden sijainti Indonesian kartalla
| Joukkue | Kaupunki | Provinssi | Stadion | Kapasiteetti |
| --- | --- | --- | --- | --- |
| Arema | Malang | Itä-Jaava | Kanjuruhan | 42.449 |
| Bali United | Gianyar | Bali | Kapten I Wayan Dipta | 25.000 |
| Barito Putera | Banjarmasin | Etelä-Kalimantan | 17 Mei | 15.000 |
| Bhayangkara | Bekasi | Länsi-Jaava | Patriot Candrabhaga | 30.000 |
| Borneo | Samarinda | Itä-Kalimantan | Segiri | 16.000 |
| Madura United | Pamekasan | Itä-Jaava | Gelora Ratu Pamelingan | 35.000 |
| Mitra Kukar | Kutai Kartanegara | Itä-Kalimantan | Aji Imbut | 35.000 |
| Persegres GU | Gresik | Itä-Jaava | Gelora Joko Samudro | 25.000 |
| Persela | Lamongan | Itä-Jaava | Surajaya | 14.000 |
| Perseru | Serui | Papua | Marora | 10.000 |
| Persib | Bandung | Länsi-Jaava | Gelora Bandung Lautan Api Si Jalak Harupat | 38.000 27.000 |
| Persiba | Balikpapan | Itä-Kalimantan | Gajayana | 35.000  42.000 |
| Persija | Jakarta | Jakarta | Patriot Candrabhaga | 30.000 |
| Persipura | Jayapura | Papua | Mandala | 30.000 |
| PS TNI | Bogor | Länsi-Jaava | Pakansari | 30.000 |
| PSM | Makassar | Etelä-Sulawesi | Andi Mattalatta | 15.000 |
| Semen Padang | Padang | Länsi-Sumatra | Haji Agus Salim | 10.000 |
| Sriwijaya | Palembang | Etelä-Sumatra | Serasan Sekate | 5.000 |
Mestarit

Kaudesta 2008-2009 lähtien pelatun sarjan mestaruuksia on voittanut eniten Persipura Jayapura. Vuoden 2015 sarja keskeytettiin johtuen Indonesian jalkapalloliiton ja Indonesian hallinnon välisestä riidasta.
2009 Persipura Jayapura
2010 Arema
2011 Persipura Jayapura
2012 Sriwijaya
2013 Persipura Jayapura
2014 Persib Bandung
2015 Kausi keskeytettiin
2016 Persipura Jayapura
Laura Bertram

Laura Bertram
Laura Maureen Bertram (s. 5. syyskuuta 1978 Toronto, Ontario) on kanadalainen näyttelijä. Hänellä on ollut rooli mm. sarjassa Andromeda.
Myös Bertramin sisarukset Heather (s. 1981) ja Jennifer (s. 1984) ovat näyttelijöitä. Hän on opiskellut yhdeksän vuotta balettitanssijaksi ja voittanut vuosina 1995 ja 1998 Gemini-palkinnot.
Bertram on ollut kaksi kertaa ehdolla Gemini-palkinnon ja vuonna 2003 Leo-palkinnon saajaksi.
Aiheesta muualla

Laura Bertram Internet Movie Databasessa. (englanniksi)
Heidelberg

| Heidelberg |
| --- | --- |

 vaakuna
 Heidelberg
 Koordinaatit: 49°25′N, 08°42′E 
Valtio:  Saksa
Osavaltio:  Baden-Württemberg
Hallintopiiri:  Karlsruhe
Piirikunta:  kaupunkipiiri
Hallinto:  
 – Pormestari:  Eckart Würzner
Pinta-ala:  
 – Kokonaispinta-ala:  108,33 km²
Korkeus:  114 m
Väkiluku (30.6.2022):  161 477
 – Väestötiheys:  1 490 as./km²
 
 www.heidelberg.de  
Infobox OKVirheellinen NIMI-arvo: 
Heidelberg [ˈhaɪ̯dəlbɛʁk] ( kuuntele ääntämys (ohje)) on kaupunki Saksan lounaisosassa Baden-Württembergin osavaltiossa Neckarjoen varrella. Kesäkuun 2022 lopussa kaupungissa oli noin 161 000 asukasta. Entinen ruhtinaallinen residenssikaupunki on merkittävä yliopistokaupunki: Heidelbergin yliopisto eli Ruprecht-Karls-Universität on Saksan vanhin yliopisto ja leimaa vahvasti kaupungin elämää. ”Romantiikan kaupunkina” tunnettu Heidelberg on myös suosittu matkailukohde. Kaupungin maisemallinen kauneus jokilaaksoineen ja vuorenrinteineen, historiallinen vanhakaupunki ja maalauksellinen linnanraunio vetävät puoleensa runsain määrin matkailijoita eri puolilta maailmaa.
Heidelberg muodostaa oman kaupunkipiirinsä (Stadtkreis), eli se ei kuulu mihinkään Saksan piirikunnista.
Maantiede > Sijainti

Heidelberg sijaitsee Baden-Württembergin, Saksan lounaisimman osavaltion, luoteisosassa, historiallisessa Kurpfalzin maakunnassa noin 80 kilometriä Frankfurtin eteläpuolella ja 120 kilometriä osavaltion pääkaupungista Stuttgartista luoteeseen. Lähimmät suurkaupungit ovat noin 20 kilometriä Heidelbergin luoteispuolella sijaitseva Mannheim ja sen sisarkaupunki Ludwigshafen. Nämä kolme kaupunkia ympäristökuntineen muodostavat Rein-Neckarin metropolialueen, jossa asuu yhteensä noin 2,4 miljoonaa ihmistä.
Heidelberg sijoittuu Neckarjoen varteen, kohtaan, jossa tämä virtaa Odenwaldin keskivuoristosta Reinin aavaan, noin 40 kilometrin levyiseen laaksoon. Odenwaldin ja Reinin tasangon raja on varsin jyrkkä: Maasto nousee noin 110 metriä merenpinnan yläpuolella olevasta alavasta tasangosta noin kahden kilometrin matkalla yli 500 metrin korkuiseksi. Pohjois-eteläsuuntaan Odenwaldin reunaa pitkin kulkee Heidelbergin halki vanha Bergstraße-niminen tie. Neckarjoki virtaa tässä kohtaa idästä länteen ja suistuu 22 kilometriä Heidelbergin jälkeen Mannheimin kohdalla Reiniin. Heidelbergin vanha kaupunki sijaitsee kapeassa Neckarin laaksossa joen vasemmalla eli eteläisellä puolella Königstuhlvuoren (568 m) juuressa. Joen vastarantaan kohoaa Heiligenberg (445 m). Läntiset kaupunginosat sijaitsevat tasangolla. Heidelbergin alue kattaa 108,83 neliökilometriä. Asukastiheys on täten 1 314 asukasta neliökilometrillä.
Heidelbergin naapurikunnat ja -kaupungit ovat lännestä alkaen myötäpäivään lueteltuina Edingen-Neckarhausen, Dossenheim, Schriesheim, Wilhelmsfeld, Schönau, Neckargemünd, Bammental, Gaiberg, Leimen, Sandhausen, Oftersheim, Plankstadt, Eppelheim ja Mannheim. Viimeisintä lukuun ottamatta kaikki kuuluvat Rhein-Neckar-Kreisin piirikuntaan. Mannheim on, kuten myös Heidelberg itse, kaupunkipiiri, eli piirikuntaan kuulumaton kaupunki.
Maantiede > Kaupunginosat

Heidelberg koostuu 15 kaupunginosasta. Näistä seitsemän ovat entisiä naapurikyliä, jotka vuosien mittaan liitettiin Heidelbergin kaupunkiin, viimeisimpänä Ziegelhausen vuonna 1975. Osa kaupunginosista on vanhempia kuin itse Heidelberg, monet niistä mainitaan peräti jo 760-luvun asiakirjoissa.
Heidelbergin vanha kaupunki eli Altstadt muodostaa oman kaupunginosansa. Täällä sijaitsevat kaupungin päänähtävyydet kuten Heidelbergin linna, kaupungin tärkein ostoskatu Hauptstraße sekä yliopiston päärakennus. Lisäksi Altstadtin kaupunginosaan kuuluu laaja metsäalue Königstuhlin rinteessä muutamine vanhoine maatiloineen. Altstadt muodostaa yhdessä siitä länteen sijaitsevan Bergheimin kaupunginosan kanssa Heidelbergin keskustan.
Bergheimista etelään seuraavat Weststadtin ja Südstadtin kaupunginosat, jotka kummatkin syntyivät 1800-luvulla ja laajenivat toisen maailmansodan jälkeisenä aikana. Weststadtista länteen, nyttemmin autiona olevan entisen tavara-aseman alueelle on suunnitteillamilloin? kokonaan uusi kaupunginosa, Bahnstadt. Südstadtin kaupunginosaan kuuluu myös Mark-Twain-Village, joka on amerikkalaissotilaiden ja heidän perheidensä asuinalue. Heidelbergin eteläosan muodostavat Rohrbach sekä Königstuhlvuoren länsirinteessä sijaitsevat Boxbergin ja Emmertsgrundin kaupunginosat. Lännessä on laaja Kirchheimin kaupunginosa sekä siitä pohjoiseen Pfaffengrund ja Wieblingen.
Kaupungin pohjoisosassa, Neckarjoen toisella puolella sijaitsee keskustaa vastapäätä Neuenheim. Neuenheimin historia ulottuu roomalaisajalle, Heidelbergiin se liitettiin vuonna 1891 vanhan kylän paisuttua kaupunkimaiseksi esikaupungiksi. Neuenheimin kaupunginosan länsilaitaan, Neuenheimer Feldiin, on sijoitettu yliopiston uusi kampus. Neuenheimin pohjoispuolella on Handschuhsheimin kaupunginosa, sekin historiallinen kylä, josta tuli Heidelbergin osa vuonna 1903.
Heidelbergin itäosan muodostavat kaksi loppukaupungista erillään olevaa kaupunginosaa Neckarjoen laaksossa, Schlierbach joen etelä- ja Ziegelhausen joen pohjoispuolella.
| Kaupunginosa | Asukasluku (2005) | Pinta-ala |
| --- | --- | --- |
| Altstadt | 9 936 | 13,78 km² |
| Bahnstadt | 6 177 | 1,08 km² |
| Bergheim | 6 177 | 1,28 km² |
| Boxberg | 4 207 | 2,39 km² |
| Emmertsgrund | 6 824 | 2,68 km² |
| Handschuhsheim | 16 343 | 15,11 km² |
| Kirchheim | 15 696 | 15,35 km² |
| Neuenheim | 12 101 | 5,67 km² |
| Pfaffengrund | 7 412 | 3,51 km² |
| Rohrbach | 13 929 | 6,39 km² |
| Schlierbach | 3 101 | 9,07 km² |
| Südstadt | 3 857 | 1,73 km² |
| Weststadt | 11 864 | 1,74 km² |
| Wieblingen | 9 773 | 14,30 km² |
| Ziegelhausen | 8 926 | 14,73 km² |